
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας της εχχερσωθείσης δασικής έκτασης 
1.132/1000 στρεμμάτων στη θέση «Τροχαλία» περιοχής Κοι¬ 


νότητας Αιγάνης του Δασαρχείου Λάρισας. 1 

Καθορισμός των ορίων του αιγιαλοΰ και δημιουργία ζώνης παρα¬ 
λίας θέση Παχειά Άμμος Ιεράπετρας Ν. Λασιθίου.. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 757 (1) 


Κήρυξη ως αναδασωτέας της εκχερσωθείσης δασικής έκτασης 1.132/ 
1000 στρεμμάτων στη θέση «Τροχαλιά» περιοχής Κοινότητας Αι¬ 
γάνης του Δασαρχείου Λάρισας. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις της παρ. 3 του άρθρου 117 του Συντάγματος του 
1975. 

3. Τις διατάξεις του Ν. 998/79 «περί προστασίας των δασών κλπ», 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.80 και β) 182447/3049/24.9.80. 


5. Την αριθμ. 1423/3.3.1988 πρόταση του Δασαρχείου Λάρισας 
περί κηρύξεως ως αναδασωτέου; της οιναφερομένης στο θέμα εκτάσεως 
που παράνομα εκχερσώθηκε και καταλήφθηκα από την Περσεφόνη σύ¬ 
ζυγο Χρ. Χατζαρά κάτοικο Πλαταμώνα κατά το διάστημα από 24 μέ¬ 
χρι 31.1.88, αποφασίζουμε: 

Κηρύσσουμε ως αναδασωτέα, τη δημόσια δασική έκταση 1.132/ 
1000 στρεμμάτων στη θέση «Τροχαλιά» περιοχής Κοινότητας Αιγά¬ 
νης, που εκχερσώθηκε παράνομα από 20.1. - 31.1.1988. 

Η κήρυξή της ως αναδασωτέου; έχει σαν σκοπό τη διατήρηση του χα¬ 
ρακτήρα της ως δασικής έκτασης ώστε να αποκλειστεί η διάθεση αυτής 
για άλλο προορισμό. 

Προσδιορίζεται από τα στοιχεία ΑΒΓΔΕΖ και έχει όρια: 

Ανατολικά: Με δημόσια και Κοινοτική έκταση. 

Δυτικά: Με αγρό ίδιας. 

Βόρεια: Με δημόσια και Κοινοτική έκταση. 

Νότια: Με δημόσια και Κοινοτική έκταση. 

Όπως φαίνεται στο συνημμένο διάγραμμα που αποτελεί αναπόσπα- 
στο μέρος της απόφασης αυτής. 

Η βλάστηση θα αποκατασταθεί με φυσική αναγέννηση (παρ. 1 άρθρο 
38 Ν. 998/79). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 23 Μαρτίου 1988 
Ο Νομάρχης 

: ' ΔΗΜ. ΚΟΥΚΟΥΛΑΚΗΣ 

ΕΚΘΕΣΗ 


Αριθ. 1901 (2) 

Καθορισμός των ορίων του αφαλού και δημιουργία ζώνης παραλίας 
θέση Παχειά Άμμος Ιεράπετρας Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και του β) 
του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 2.11.87 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Παχειά Άμμος Ιερά¬ 
πετρας και το από Αύγουστο 1984 με κλίμακα 1:500 τοπογραφικό 
διάγραμμα του Πολιτικού μηχανικού Ιωάννη Κ. Κανακάρη που θεωρή¬ 
θηκε την 22.10.1987 από τη Διεύθυνση Τεχνικών Υπηρεσιών της Νο¬ 
μαρχίας Λασιθίου και συνοδεύει την έκθεση της προαναφερόμενης Επι¬ 
τροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθ. Φ. 544.5/35/88/21.1.88 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 

1955 (ΦΕΚ 97/Α/1955) «περί διοικητικής αποκεντρώσεως» σε συν- 
διασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71 /25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

Επικυρώνουμε την από 2.11.1987 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Αύγουστο 1984 τοπογραφικό διάγραμμα, που τη συνο¬ 
δεύει, το οποίο συντάχθηκε από τον Ιωάννη Κ. Κανακάρη μηχανικό, με 
κλίμακα 1:500 και θεωρήθηκε την 22.10.1987 από τη Διεύθυνση Τε¬ 
χνικών Υπηρεσιών της Νομαρχίας Λασιθίου, επί του οποίου η πιό πάνω 
Επιτροπή με κόκκινη γραμμή καθόρισε τα όρια του αιγιαλού στη θέση 
Παχειά Άμμος Ιεράπετρας και με κίτρινη γραμμή τα όρια της παραλίας 
στην ίδια θέση. 

Η απόφαση αυτή, μαζί με την έκθεση και το διάγραμμα, που προανα- 
φέραμε, να δημοσιευθούν στην Εφημερίδα της Κυβερνήσεως σύμφωνα 
με τις διατάξεις του άρθρου 13 του Ν. 1078/1980. 

Αγ. Νικόλαος, 21 Μαρτίου 1988 
Ο Νομάρχης 
Γ. ΤΖΑΝΑΚΑΚΗΣ 


Επιτροπής καθορισμού ορίων Αιγιαλού και Παραλίας και θέσεων αμμο¬ 
ληψίας, στη θέση Παχ. Άμμος, Επαρχίας Ιεράπετρας. 

Ιεράπετρα σήμερα 2 Νοεμβρίου 1987, μέρα Δευτέρα, οι υπογεγραμμέ¬ 
νοι: 

1. Μαρία Χρυσάκη Οικον. Έφορος Ιεράπετρας. 

2. Νικόλαος Προκοπάκης Δ/ντής Τεχν. Υπηρεσιών Ν. Λασιθίου. 

3. Ιωάννης Παπαδομιχελάκης Λιμενάρχης Ν. Λασιθίου, αποτελού- 
ντες την Επιτροπή που προβλέπεται από τις διατάξεις του άρθρου 74 
του Π.Δ. 636/77 που αναμορφώθηκε σε συλλογικό όργανο με τίτλο 
«Επιτροπή Καθορισμού ορίων Αιγιαλού και Παραλίας και θέσεων αμ¬ 
μοληψίας» με την Δ. 208/18/26.4.82 κοινή απόφαση Υπουργών 
Προεδρίας Κυβερνήσεως και Οικονομικών, μεταβήκαμε επιτόπου στην 
παραπάνω περιοχή, για αυτοψία και χάραξη της οριογραμμής του μι- 
γιαλού και της παραλίας και αφού λάβαμε υπόψη: 

1. Την αίτηση από 20.9.84 της κοινότητας Π. Άμμου που ζητά τον 
καθορισμό της οριογραμμής του αιγιαλού και της παραλίας στην παρα¬ 
πάνω περιοχή. 

2. Το Τοπογραφικό και υψομετρικό διάγραμμα σε μια πινακίδα και 
κΛίματα 1:500 που συντάχθηκε από τον μηχανικό Ιωάννη Κανακάρη 
τον Αύγουστο του ’84 που ελέχθηκε για την ακρίβεια και διορθώθηκε 
από την μηχανικό του Δημοσίου Μαρία Κακουδάκη, στις 21.10.87 
σύμφωνα με τις υποδείξεις του Γ.Ε.Ν. και θεωρήθηκε από τον Διευθυ¬ 
ντή Τεχν. Υπηρεσιών Δ.Τ.Υ.Ν. στις 22.10.87. 

3. Τις διατάξεις του Α.Ν. 2344/40 όπως έχει τροποποιηθεί μέχρι 
σήμερα καθώς και τη σχετική με το θέμα αυτό, Δικαστηριακή και Διοι¬ 
κητική Νομολογία. 

4. Την σχηματισθείσα από την επιτόπια μετάβαση, αντίληψη για το 
πλάτος της βρέχόμενης ζώνης ξηράς και λοιπά στοιχεία όπως, διαμόρ¬ 
φωση εδάφους, υπάρχουσα βλάστηση, εγκαταστάσεις, θερμοκηπίων, 
πηγάδια, κτίσματα κ.λ.π. 

Την διεύθυνση των ανέμων που είναι βόρειοι μέτριοι μέχρι και ισχυ¬ 
ροί, τα επικρατούμένα θαλάσσια ρεύματα και το ύψος χειμερίου κύματος 
που είναι περίπου 3-4 μέτρα. 

5. Λοιπά στοιχεία, παλαιά διαγράμματα, τίτλους ιδιοκτητών, τα υπ’ 
αριθ. 187.2/761/20.11.80, 187.2/439/17.7.81, 187.2/320/ 
25.6.85, έγγραφα του Γ.Ε.Ν. μαρτυρικές καταθέσεις κατοίκων της 
κοινότητας Π. Άμμου καθώς και τον Επιτόπιο Έλεγχο που έγινε στις 
2.7.87 από κοινού με εκπροσώπους του Γ.Ε.Ν. Α. Βεργίτσης και Γ. 
Γούλας, καθορίζουμε: 

Στο παραπάνω τοπογραφικό Διάγραμμα: 

α) Την οριογραμμή του Αιγιαλού με κόκκινη συνεχή γραμμή και 
στοιχεία ΚΙ, -Κ2, -Κ3, -Κ4, Κ5. 

β) Γραμμή παραλίας ΚΙ, -Κ2, -Κ3, -Κ4, Κ5,. 

γ) Οι κορυφές των οριογραμμών εξαρτήθηκαν από σταθερά σημεία 
Π1,-Π2. 

δ) Καθορίζεται ζώνη παραλίας επειδή δεν εξυπηρετούνται σκοποί της 
παραγράφου 1 του άρθρου 7 του. Α.Ν. 2344/40. 

Η Επιτροπή 

Η Πρόεδρος Τα μέλη 

ΧΡΥΣΑΚΗ ΜΑΡΙΑ Ν. ΠΡΟΚΟΠΑΚΗΣ 

I. ΠΑΠΑΔΟΜΙΧΕΛΑΚΗΣ 

